32 lapostévét vásárolt a csepeli önkormányzat, amiket felszereltek a helyi szakrendelő összes várótermébe. Az Alfahír hírét a Csepeliek blogon találtuk, és most a Momentum Mozgalom rárepült a történetre, hiszen a tévéken kormánypropaganda megy.

Dukán András Ferenc, a Momentum tagja a Facebookon tett ki képeket, és azt írta, hogy "az önkormányzat több, mint 3 millió adóforintból nemrég nagyképernyős tévéket helyezett ki a csepeli rendelő (SZTK) folyosóira". (...) így aztán nem is igen lehet elbújni sehova sem a köztévé propagandaműsorai elől. Ráadásul a készülékek le vannak némítva, az automatikus feliratozás viszont arra elég csupán, hogy a magyar nyelvet csak nyomokban visszaadó szöveg kerüljön ki a képernyőre."

Azt is írja, hogy kérdezték az ott dolgozókat, és mindannyian "azt mondják, felsőbb utasításra csak a köztévé adását szabad lejátszani."

Nem érti, hogy a megnyugtató tájképek, látványos természetfilmek vagy akár focimeccsek helyett, miért politizálós műsor megy.

Megkérdeztük a polgármestert, amint válaszol, megírjuk.